
A V I Z

asupra Proiectului de Lege pentru aprobarea Ordonanţei de urgenţă a Guvernului nr.36/2013 privind aplicarea în perioada 2013 – 2018 a unor măsuri de protecţie socială acordate persoanelor disponibilizate prin concedieri colective efectuate în baza planurilor de disponibilizare
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, în procedură de urgenţă, spre dezbatere şi avizare,  cu Proiectul de Lege pentru aprobarea Ordonanţei de urgenţă a Guvernului nr.36/2013 privind aplicarea în perioada 2013 – 2018 a unor măsuri de protecţie socială acordate persoanelor disponibilizate prin concedieri colective efectuate în baza planurilor de disponibilizare, trimis cu adresa nr. PL-x 158 din 27 mai 2013, înregistrat sub nr.31/679 din 28 mai 2013.
Senatul, în calitate de primă Cameră sesizată, a adoptat proiectul de lege în şedinţa din 22 mai 2013.
În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din    3 iunie 2013.
Membrii Comisiei au examinat iniţiativa legislativă supusă avizării, expunerea de motive, proiectul de ordonanţă, avizul favorabil al Consiliului Legislativ nr.298 din 17 aprilie 2013 şi avizul favorabil al Consiliului Economic şi Social nr.525 din 19 aprilie 2013.
În urma dezbaterilor, cu unanimitate de voturi, s-a hotărât avizarea favorabilă a proiectului de lege. 
Iniţiativa legislativă  face parte din categoria legilor ordinare.

